Nökkvi Alexander Jónsson , 21 árs , laganemi við Háskólann á Akureyri . „ Samherjamálið er alls ekki nógu gott . Samherjamenn þurfa að líta í eigin barm , það þarf að skoða hvað er í gangi þarna . Vissulega er Þorsteinn búinn að segja af sér en samt sem áður , þetta er arðrán . Þetta er sorglegt fyrir Íslendinga og íslenskan sjávarútveg . Ég vorkenni íslenskum sjómönnum og litlum útgerðarþorpum að þurfa að hafa þetta yfir sér . Aumingja Dalvík , segi ég nú bara . “ Fallegt af sjávarútvegsráðherra Ragnhildur Valgeirsdóttir , ellilífeyrisþegi og fyrrverandi símritari . „ Það á eftir að rannsaka þetta . Ég get ekki tjáð mig svo mikið um það . En ég get tjáð mig um vinskap hans Más þarna í Samherja og sjávarútvegsráðherra . Mér finnst bara fallegt af sjávarútvegsráðherra að hringja í vin sinn þegar upp koma svona mál . En svo náttúrlega finnst mér þurfa að rannsaka þetta . Eðlilega . En höfum við ekki verið að hjálpa þeim þarna úti í Namibíu ? Sjálfsagt hafa þeir eitthvað gengið á lagið , en ég veit það ekki . “ Samherji gert mikið fyrir byggðarlagið Unnur Elva Hallsdóttir , 60 ára . „ Ég hef svo sem ekki alveg myndað mér skoðun . Maður er í hálfgerðu sjokki , ég veit það ekki , ég get ekki alveg myndað mér skoðun . Mér finnst Samherji hafa gert mjög mikið fyrir byggðarlagið og allt það en að sama skapi er ég alveg í sjokki yfir þessum nýjustu fréttum , maður þarf bara tíma til að melta þetta og fá allt upp á borðið . “ Skandall fyrir íslenska þjóð Regína Þorkelsdóttir , 60 ára , vinnur á öldrunarheimili . „ Ég er mjög hissa ! Mér finnst þetta mjög mikill skandall fyrir íslenska þjóð . “ „ Mér finnst mjög skrýtið að útgerð bara fái að fara inn í land annars staðar og fái kvóta þar . Mín skoðun er auðvitað það að þetta ætti ekkert að gerast . Þetta er örugglega ekki eina útgerðin á landinu sem gerir þetta . Ég er ekki búinn að kynna mér þetta rosalega vel en ég er ekkert rosalega hissa á þessu , það er búið að tala um þetta í mörg ár . Ja , þeir ættu pottþétt að fá einhverja góða sekt fyrir þetta . Þeim verður pottþétt vikið úr landi þarna . Auðvitað er ég reiður . Mér finnst bara útgerðin ekkert eiga að eiga þennan kvóta , landið á að eiga hann . Útgerðirnar eiga að veiða fyrir okkur . “ Hann benti á tvískinnunginn í því að Íslendingar væru nú orðnir úthafsveiðiþjóð . Hage Geingob , forseti Namibíu , hlaut endurkjör en fylgi hans hrundi um rúm 30 prósentustig . SWAPO flokkur hans tapaði auknum meirihluta sem gerir honum erfiðara fyrir að breyta stjórnarskrá .